Bestyrelsesmøde 10.02.2020 - Referat

# Bestyrelsesmødet finder sted den 10.02.2020 i køkken 48/52 klokken 19:00.

Dirigent: Tesniem (??)

Referent: Frederikke L. Thorsen (62A)

# Dagsorden

## Møde med KBS 11.02.2020 forberedelse

1. Postkasser og facader

* KBS virker til at foreslå at skifte låsene på postkasserne fremfor at skifte alle postkasserne. Bestyrelsen vil dog gerne argumentere for, at mange af postkasserne er i dårlig stand. Fordelen ved nye postkasser er bl.a. nye nøgler og mulighed for nemmere udskiftning af navneskilt.
* Bestyrelsen vil gerne have et tilbud der gælder maling af facaderne (*gælder kun ved hoveddørene*).
* Facaderne trænger til en kærlig hånd, fordi de førhen har haft forskellige farver, men farverne er efterhånden falmet væk.
* Salto-låse på postkasserne er et no-go.
* Der er ikke givet et beløb for, hvad det ville koste at få skiftet alle postkasserne.
* Man bør overveje hvilke beslutninger man skal have kollegiets beboere til at stemme om, da der ikke er mange der møder op til generalforsamlingerne, hvilket udsætter beslutninger da man derefter bliver nødt til at indkalde til ekstraordinær generalforsamling.
* Umiddelbart er der ikke penge til renovering af træfacader (jf. mail fra KBS). Dette må blive afklaret på mødet med KBS.

1. Indvendige døre

* Der er stadig ønske om at få skiftet værelsesdørene og få sat salto-låse i værelsesdørene. Bestyrelsen vil gerne have et udbud på, hvad udskiftning af værelsesdøre bliver.
* Der er enighed om, at salto-låsene ikke skal kunne ’smækkes’, fordi man ikke skal kunne låse sig ude af sit eget værelse. Ønsket er, at man skal bruge nøglen for at låse sin værelsesdør.
* Der er forslag omkring at skaffe en grå farve eller en mindre mørk farve end den blå farve, som mange af dørene har nu.
* Hvis der skal sættes nye døre i, bør man også slå fast at beboere ikke må bore i deres døre.
* Man bør tjekke om dørene til værelserne indgår i de nye vedligeholdelsesregler der træder i kraft pr. 1. april 2020.
* Bestyrelsen vil gerne selv tjekke udbud på nye døre til værelserne, men vil gerne informere KBS omkring hvad de gør.

1. Afklaring af fællesområder og hvad der skal synes

* Der er ønske om at få en pedelservice på Glanshattens fællesområder, som både ville kunne stå for køkkentjek hvis en beboer flytter ud. Der er også forslag om, at pedelservicen også kunne indebære at ordne vaskerum ift. Skrald og udskiftning af nye loftspærer, samt tømning af cigaretholdere ved cykelskurene.
* Bestyrelsen afklarer med KBS, hvad deres ønske om tjek af fællesområder omfatter.

1. Maling i fællesarealer

* Dette gælder f.eks. maling af cykelskurene.

1. Gulvbelægning på værelser
   1. Type af gulv
      1. Linoleum stav
      * Linoleum er nemt at vedligeholde.
      * Linoleum har til gengæld nemt ved at tage slidskade, hvis man skubber møbler hen ad gulvet.
      1. Klikgulv
      * Klikgulv er billigt og nemt at udskifte.
      * Bestyrelsen vil gerne kigge mere på klikgulv, og hvad der findes af muligheder.
      1. Trægulv
      * Trægulv er ofte det pæneste, men ikke det billigste.
      * Man kunne overveje et ”falsk” trægulv, som kun ligner, men ikke er lige så dyrt som ægte træ.
      * Trægulv er ikke det nemmeste at vedligeholdelse.
2. Tapetsering.

* Forslag omkring billigt og hvidt tapet. F.eks. ”savssmuld tapet”, fordi det er nemmere at reparere hvis man har boret i væggen.

## Status på små projekter

1. Skrald på parkeringspladsen

* Pernille Rauff Pedersen låner en trailer, og fjerne skraldet selv.
* Personen der har dumpet affaldet, er ikke i stand til at fjerne det selv.

1. Papcontainer

* Der er problemer med, at der går lang tid i mellem at papcontaineren bliver tømt versus hvor meget pap der smides ud. Derfor ender paparealerne altid med at blive svinet til, fordi papcontaineren bliver overfyldt.
  1. Manual til hjemmesiden.
* Pernille har taget en masse billeder og skruer en manual sammen, som er information til beboerne om hvilke ting man må putte som pap.
* Kasper ringer ind omkring tømning af papcontainerne.

1. Optimering af skiltning på kollegiet.

* Bestyrelsen vil gerne arbejde på at lave bedre skiltning ift. F.eks. papcontaineren og sortering af papaffald.
* Et forslag til bedre information omkring sortering af affald kunne bl.a. foregå ved, at man giver nye beboere en velkomstflyer, som også beskriver detaljer omkring affaldssortering.

1. Røgalarmer

* Røgalarmerne er ankommet (51 stks.), og når regningen på batterierne kommer, er de klar til at sættes op.
* Røgalarmerne kan evt. sættes op med god dobbeltklæbende tape.
* Bestyrelsen står for opsætning af røgalarmer i gangene på kollegiet.
* Batterierne skal skiftes ud ca. 1 gang om året. Man kunne købe 200 stks. Ekstrabatterier, som ligger i teknikrummet, klar til at blive sat i brug hvis en røgalarm løber tør.

1. Cigaretcontainere

* De nye cigaretcontainere er ankommet, og er klar til at blive sat på cykelskurene.
* Christian, Balfour, og Kasper vil gerne stå for at sætte cigaretcontainerne op.

1. Godkendelse af kælder

* Bestyrelsen skal bestemme om de vil have en brandtekniker el.lign. ud, for at tjekke hvorvidt kælderen kan godkendes ift. brandsikkerhed.
* Pt. Er det Kasper, der arbejder på at få kælderen godkendt.
  1. Renovering af kælderen
  + Der er forslag om at bygge et toilet der hvor håndvasken er ude ved vaskemaskinerne. Rengøring af toilettet kunne evt. foregå sammen med rengøring af fredagsbaren. Christian foreslår at toilettet kun er åbent, når der afholdes sociale arrangementer.
  + Ønske om at købe et TV og en playstation til festrummet.
  + Der skal i princippet sættes nye vægge op, og sættes nye kabler op.
  1. Lån af fredagsbaren
  + Man skal skrive til bestyrelsen hvis man gerne vil låne fredagsbaren til et privat arrangement.
  1. Ønsker til fredagsbar
  + Efter renovering vil bestyrelsen spørge kollegiets beboere, om hvad de kunne tænke sig at en ny fredagsbar kunne indeholde.

## Forslag fra beboere

1. Vand i både køkken og badeværelse tager meget lang tid om at varme op

* Spørgsmål fra værelse 62A og 62B
* Det tager 3-4 minutter for vandet at blive ordentligt varmt om morgenen, specielt på badeværelserne. Det tager også lang tid i køkkenet, men det er ikke nær så slemt.
* Forslag fra Christian til at skifte alle blandingsbatterierne, som kan genbruges ved evt. renovering af badeværelserne.
* Bestyrelsen vil gerne spørge Torsten omkring det egentlige problem med opvarmning af vandet, så bestyrelsen kan give informationen videre til alle beboere. Christian vil gerne

1. Forslag om brætspilsaften

* Brætspilsaften bliver holdt lidt uformelt, hvor beboere selv kan arrangere noget ved at skrive på Facebook-siden.
* Pernille R. Pedersen vil gerne kigge på at arrangere noget lignende.

## Eventuelt andet

1. Hvor meget af vores budget kan bruges på ekstra ting

* Mails fra KBS (Henning og Ib) er lidt misvisende, da de siger at der ikke er budget til ekstra ting.
* Som det er nu, ligges der penge af i banken til renovering og vedligehold.

1. Renoveringspulje

* Tidligere kunne beboere ansøge om at få penge til at renovere småting i f.eks. gangen, badeværelset eller værelset.
* Der skal ske en opdatering af hjemmesiden ift. Renoveringspuljen. Tesniem opdaterer hjemmesiden.
* Balfour forslår at man laver en template ift. Formular til hjemmesiden, som beboere kan udfylde ift. Renovering.
* Christian forslår at man kun godkender projekter én gang om måneden, så bestyrelsen ikke behøves at gøre det løbende.
* Kasper forslår at man sætter et maksbeløb der kan søges om, så man ikke skal afslå flere formularer pga. overbudgettering. Maksbeløb kunne f.eks. være 500 DKK.
* Formularerne skal bl.a. indeholde værelsesnummer, formål med ansøgningen (eget eller fællesbrug).
* Projekter kan gennemgås på bestyrelsesmøder for at efterse om projektet er realistisk.
* Pernille R. Pedersen vil gerne lave en standardformular (skabelon).
* Balfour forslår at lave et Facebook-opslag, når formularen er færdig.

1. Kollegieråd

* Se punktet ”Renoveringspulje”

1. Bliver ombygningen til noget, og hvornår
   1. Beboer har spurgt ind til dette

* Ombygningerne indebærer både skift af tag, facader, mm.
* Christian har modtaget uforpligtende tilbud omkring tagene.
* Bestyrelsen skal overveje om de selv kan overskue at have kontakt til en realkredit, hvis f.eks. tagene skal renoveres.
* Ift. Toiletter kan man renovere et par toiletter om året, for de penge der måtte findes til renovering. Dette betyder dog, at man skal lave en prioritering af hvilke toiletter der skal renoveres først.

## Næste møde

1. Næste møde skal afholdes i marts.

* Forslag om tirsdag d. 3. marts 2020. Tesniem vil gerne ligge køkken til.

1. Fællesdag part 1 + opdatering af hjemmesiden ift. Events

* Der er problemer med at fjerne kalenderhjulet på hjemmesiden.
* Der er ønske om at lave et nyt kalenderhjul på hjemmesiden.

1. Eventuelt en påskefrokost?